**Obchodná verejná súťaž**

**Výzva**

**na podávanie návrhov**

na uzavretie zmluvy podľa § 281-§288 zákona č.513/1991 Zb. Obchodného zákonníka

v znení neskorších predpisov

Vyhlasovateľ Dopravný podnik mesta Žiliny s.r.o. je podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov obstarávateľ podľa § 9 ods. 1 písm. a), ktorý vykonáva vybrané činnosti ustanovené v § 9 ods. 6 a 7 cit. zákona.

a prostredníctvom Výzvy na podávanie návrhov na uzavretie zmluvy (ďalej aj ako „výzva“) vyhlasuje obchodnú verejnú súťaž (ďalej aj ako „súťaž“ ) o návrh na uzavretie zmluvy za podmienok uvedených v tejto výzve, ktorej predmetom sú:

**Náhradné diely zberacej hlavice trolejbusov**

(ďalej súťaž alebo výzva)

1. **Vyhlasovateľ**

**Názov: Dopravný podnik mesta Žiliny s.r.o.**

**Sídlo: Kvačalova 2, 011 40 Žilina**

**IČO: 36 007 099**

**IČ DPH: SK2020447583**

**Bankové spojenie: Slovenská sporiteľňa, a.s.**

**IBAN: SK1909000000005035044524**

**BIC (SWIFT): GIBASKBX**

**Zápis v registri: Obchodný register Okresného súdu v Žiline**

**Oddiel: Sro, Vložka číslo:35101/L**

(ďalej ako „vyhlasovateľ“ )

Kontaktná osoba vyhlasovateľa: Mgr. Viera Blanárová,

 Oddelenie verejného obstarávania

Telefón: +421 41 5660 168

E-mail: viera.blanarova@dpmz.sk

1. **Vymedzenie predmetu požadovaného záväzku - predmet súťaže**

Predmetom súťaže je nákup náhradných dielov, ktoré sú súčasťou zberacej hlavice zberacieho ústrojenstva na manuálnych zberačoch trolejbusov (ďalej ako tovar) a ich následné dodanie na príslušnú prevádzku vyhlasovateľa na ulici Kvačalova 2.

Číselný kód tovaru pre hlavný predmet a doplňujúce predmety z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV/SSO), vrátane číselného kódu služby súvisiacej s dodaním tovaru: 34913000-0 Rôzne náhradné diely

 Predmet súťaže nie je rozdelený. Navrhovateľ predloží svoj návrh cien a návrh rámcovej dohody na celý predmet súťaže.

Zoznam – opis obstarávaných náhradných dielov je neoddeliteľnou prílohou ktejto výzve.

Uvedené množstvá majú orientačný charakter, vyhlasovateľ bude vychádzať z konkrétnych potrieb dodávok predmetu zákazky a nebude zaviazaný odobrať množstvo v rozsahu, v akom sa vysúťaží.

Špecifikácia tovaru s predpokladanými odberovými množstvami počas platnosti zmluvy:

|  |  |  |  |
| --- | --- | --- | --- |
| P.č. | Tovar (náhradné diely zberacej hlavice)  | Špecifikácia | Predpokladaná spotreba tovaru v ks na 24 mesiacov  |

|  |  |  |  |
| --- | --- | --- | --- |
| 1. | Čap vodorovný  | do nosiča zberacieho ústrojenstva  | 300 |
| 2. | Čap zvislý  | zberacej hlavice  | 300 |
| 3. | Káblik prepájací  | k vaničke zberacej hlavice a do nosníka hlavice  | 900 |
| 4. | Krúžok Cu  | medený do zberacej hlavice  | 300 |
| 5. | Nosič  | zberacieho ústrojenstva zberacej hlavice  | 300 |
| 6. | Nosník  | obal zberacej hlavice  | 50 |
| 7. | Opaľovací hrot  | do vaničky zberacieho ústrojenstva  | 800 |
| 8. | Pružina  |  nosiča zberacieho ústrojenstva  | 300 |
| 9. | Púzdro  | vodorovného čapu nosiča zberacieho ústrojenstva  | 50 |
| 10. | Púzdro  | zvislého čapu zberacej hlavice  | 50 |
| 11. | Skrutka M6x20  | do opaľovacieho hrotu vaničky zberacieho ústrojenstva  | 200 |
| 12. | Vanička  | zberacieho ústrojenstva zberacej hlavice | 400 |

*Poznámka: pre náhradné diely na používa slangový výraz „botičky“ alebo „botky“.*

Súčasťou zoznamu v opise sú aj ilustračné obrázky a identifikačné kódy. Tieto údaje sú uvedené z dôvodu presnej charakteristiky, čím vyhlasovateľ chce predísť možnej zámene a  navrhovateľovi je tak umožnené čo najvýstižnejšie identifikovať požadovaný tovar. Vyhlasovateľ navrhovateľovi tak umožňuje, aby vo svojom návrhu navrhol ekvivalent požadovaného tovaru, ktorý musí spĺňať požadované charakteristiky a vlastnosti a musí byť navzájom kompatibilný a kompatibilný s lamelovým zberačom trolejbusu. Dokazovanie je na strane navrhovateľa.

Okrem identifikačného čísla tovaru sú uvedené aj interné čísla tovaru, pod ktorými ich vyhlasovateľ eviduje vo svojom skladovom hospodárstve a budú sa povinne uvádzať v každej objednávke vyhlasovateľa (kupujúceho) a vo faktúrach úspešného navrhovateľa (predávajúceho).

Dodávané tovary sú požadované ako originálne, nové a nepoužité. Musia spĺňať predpísané technické normy a musia byť vyrobené z predpísaných materiálov a navzájom kompatibilné.

1. **Predpokladaná hodnota predmetu súťaže spolu za 24 mesiacov: 47 587,50 € bez DPH.**

Primerané prekročenie predpokladanej hodnoty zákazky nemusí byť dôvodom na neprijatie návrhu Rámcovej dohody, resp. dôvodom na zrušenie obchodnej verejnej súťaže.

**Financovanie predmetu súťaže:**z vlastných finančných prostriedkov vyhlasovateľa.

Toto obstarávanie nie je nadlimitnou zákazkou v zmysle zákona 343/2015 Z. z. (viď finančný limit pre nadlimitnú zákazku platný pre obstarávateľa).

Obstarávateľ (vyhlasovateľ) realizuje toto obstarávanie postupom obchodnej verejnej súťaže podľa zákona č. 513/1991 Zb.

Zverejnenie (vyhlásenie) súťaže: http://www.dpmz.sk/obchodne-verejne-sutaze/

1. **Typauzavretejazmluvy:**

Výsledkom súťaže bude s úspešným navrhovateľom uzatvorenie Rámcovej dohody na dobu určitú na 24 mesiacov. Rámová dohoda bude uzatvorená podľa § 4092 Obchodného zákonníka (Zákona č. 513/1991 Zb. v znení neskorších predpisov).

1. **Spôsob a podmienky dodania tovarov:**

V tomto bode výzvy sú uvedené obchodné a zmluvné podmienky na dodanie tovaru.

Zároveň pre splnenie podmienky v ods. VII., bode 7 tejto výzvy, vyhlasovateľ požaduje tieto obchodné a zmluvné požiadavky zapracovať do návrhu Rámcovej dohody (RD) predkladanej navrhovateľom, a to za týchto podmienok:

- dodržať poradie zmluvných strán v záhlaví RD: najprv predávajúci a potom kupujúci;

- obchodné meno zvýrazniť tučným písmom;

* neoddeliteľnou súčasťou Rámcovej dohody bude vyplnená a potvrdená Tabuľka 1 – návrh cien,
* návrh zmluvných a obchodných podmienok do Rámcovej dohody uzatvorenej podľa § 409 a nasl. Obchodného zákonníka (Zákona č. 513/1991 Zb. v znení neskorších predpisov) je nasledovný:

 **údaje kupujúceho do RD:**

|  |  |
| --- | --- |
| Názov | Dopravný podnik mesta Žiliny s.r.o. |
| Sídlo  | Kvačalova 2, 011 40 Žilina  |
| Zastúpený | Ing. Ján Barienčík, PhD., konateľ |
| IČO | 36 007 099 |
| DIČ | 2020447583 |
| IČ DPH | SK 2020447583 |
| Bankové spojenie  | Slovenská sporiteľňa, a.s.  |
| IBAN | SK1909000000005035044524 |
| SWIFT | GIBASKBX |
| Obchodný register | Zapísaný v Obchodnom registri OS Žilina, odd.: Sro, vl.č.: 3510/L |

 *( ďalej ,, kupujúci“ )*

*Informácie k obchodno – zmluvným podmienkam:*

* **V Preambule:**

Účastníci Rámcovej dohody uzatvárajú túto Rámcovú dohodu v súlade s výsledkom použitého postupu verejného obstarávania – obchodnej verejnej súťaže s názvom predmetu Náhradné diely zberacej hlavice trolejbusov v súlade s Obchodným zákonníkom.

* **V článku, ktorý pojednáva o predmete RD:**
1. Predávajúci sa zaväzuje dodávať kupujúcemu na základe jeho čiastkových objednávok v súlade s príslušnými ustanoveniami zákona č. 513/1991 Zb. Obchodného zákonníka v znení neskorších predpisov požadované tovary bližšie špecifikované v tabuľke Opis predmetu, a to v rozsahu, kvalite a na požadované miesto podľa objednávky kupujúceho.
2. Tento záväzok predávajúceho, zabezpečiť dodávku pre kupujúceho, je podložený cenovým návrhom – Tabuľkou 1 – návrh cien, ktorá tvorí prílohou tejto RD.
3. Pri dodaní nesprávneho tovaru je možnosť tovar obratom vrátiť predávajúcemu a zameniť ho za požadovaný.
4. Kupujúci nie je viazaný touto Rámcovou dohodou odobrať to množstvo tovaru, ktoré je uvedené v Tabuľke 1\_návrh cien.
* **V článku, ktorý pojednáva o mieste, čase a spôsobe plnenia predmetu RD:**
1. Miestom dodania tovaru je sídlo kupujúceho: Dopravný podnik mesta Žiliny s.r.o., Kvačalova 2, 011 40 Žilina. Miesto dodania bude vždy uvedené v čiastkovej elektronickej objednávke tovaru.

Elektronická objednávka kupujúceho bude obsahovať odvolanie sa na túto Rámcovú dohodu, názov a množstvo požadovaného tovaru, požadovaný termín a miesto dodania, dátum, pečiatku a podpis povereného zástupcu kupujúceho, resp. kontaktnej osoby. Objednávky budú elektronicky odosielané v pracovných dňoch (pondelok – piatok) v čase od 6,00 hod. do 14,00 hod.

1. Kontaktnou osobou kupujúceho je Matúš Mravec, matus.mravec@dpmz.sk, t.č. 041/5660114

 Kontaktnou osobou predávajúceho je .......................

1. Lehota dodania tovaru je dohodnutá do 5 pracovných dní odo dňa potvrdenia objednávky (e-mailom, faxom a pod.) predávajúcim.

Potvrdenie objednávky e-mailom odošle predávajúci kupujúcemu najneskôr do 14,00 hodiny v pracovný deň, pokiaľ objednávka bola predávajúcemu odoslaná do 10,00 hodiny. Ak bola objednávka predávajúcemu odoslaná v pracovný deň po 10,00 hodine, kupujúci je povinný potvrdiť túto objednávku do 14,00 hodiny nasledujúceho pracovného dňa. Deň potvrdenia objednávky sa nezapočítava do 5 dňovej dodacej doby tovaru. Potvrdením objednávky predávajúci zároveň potvrdzuje dodanie tovaru v termíne, uvedenom na objednávke.

1. Predmet kúpy bude zabalený, resp. zviazaný obvyklým spôsobom tak, aby nedošlo k jeho poškodeniu počas prepravy.
2. Predmet kúpy bude dodaný spolu s faktúrou a dodacím listom. Kupujúci sa zaväzuje potvrdiť prevzatie tovaru na dodacom liste.

7. Dodanie tovaru bude realizované v pracovných dňoch (pondelok až piatok) v čase od 6,00 hod do 14,00 hod.

8. Dopravu tovaru na miesto určené kupujúcim bude zabezpečovať predávajúci.

* **V článku, ktorý pojednáva o právach,  povinnostiach a záväzkov účastníkov RD:**
1. Všetky dokumenty, súvisiace s touto RD, a to najmä objednávky, faktúry, výkazy, výdajky, správy ap. účastníci dohody vypracovávajú v slovenskom jazyku, prípadne českom jazyku a tieto dokumenty musia obsahovať všetky dohodnuté požadované údaje v súlade so všeobecne záväznými právnymi predpismi platnými v Slovenskej republike.
2. Pokiaľ predávajúci zabezpečuje časť predmetu dohody subdodávateľským spôsobom, preberá zodpovednosť za splnenie podmienok dohodnutých v tejto Rámcovej dohode v celom rozsahu tak, ako keby všetky tovary dodával on sám, pričom platí, že zmluvným partnerom pre kupujúceho na predmet plnenia tejto dohody je predávajúci.
* **V článku, v ktorom sa pojednáva o kvalite, záruke a zodpovednosti za vady a za škodu:**
1. Na nároky kupujúceho z vád poskytovaného predmetu Rámcovej dohody sa vzťahujú príslušné ustanovenia Obchodného zákonníka. Rovnako tak sa príslušné ustanovenia Obchodného zákonníka uplatňujú pri záruke a akosti.
2. Dohodnutá záručná doba je 2 roky od prevzatia tovaru kupujúcim.
3. Chyby, kazy alebo nedostatky tovaru, zrejmé pri prevzatí tovaru, bude kupujúci reklamovať u predávajúceho okamžite, zistené po prevzatí bude kupujúci reklamovať písomne v 15- dňovej lehote od prevzatia tovaru, skryté chyby v lehote stanovenej zárukou na tovar od prevzatia tovaru.
* **V článku, v ktorom sa pojednáva o cene:**
1. Všetky ceny predmetu Rámcovej dohody sú stanovené v zmysle zákona Národnej rady Slovenskej republiky č. 18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon Národnej rady Slovenskej republiky č. 18/1996 Z.z. o cenách v znení neskorších predpisov. Pri DPH sa bude postupovať podľa osobitných predpisov.
2. Dopravné a balné bude zahrnuté v jednotkových cenách tovarov, ako aj vplyv zmeny kurzu EUR k iným menám.
3. Ak predávajúci nie je platca DPH, uvedie jednotkovú cenu, ktorá bude konečnou cenou.
4. Jednotkové ceny tovarov podľa Tabuľky 1\_návrh cien sú cenami úspešného navrhovateľa v obchodnej verejnej súťaži, teraz predávajúceho a kupujúci predpokladá, že tieto ceny budú konečné a stále počas platnosti Rámcovej dohody. Jednotkové ceny sú uvedené v € a sú zaokrúhlené na 4 desatinné miesta:

Názov tovaru Identifikačný Interné MJ Predp. Jednotková

 kód číslo (ks) spotr. cena v €

 za bez DPH za 24 mes. predpokladanú

 spotrebu za 24 mesiacov (viď bod 2 tohto čl)

|  |  |  |  |  |  |  |  |
| --- | --- | --- | --- | --- | --- | --- | --- |
| 1. | Čap vodorovný  | 0070.106 | 22930601 | ks | 600 |  |  |
| 2 | Čap zvislý  | 0070.103B | 22930303 | ks | 600 |  |  |
| 3 | Káblik prepájací  | 0070.108 | 22933201 | ks | 1700 |  |  |
| 4 | Krúžok medený (Cu) zberacej hlavice  | 0070.107 | 22930702 | ks | 600 |  |  |
| 5 | Nosič zberacieho ústrojenstva  | 0070.102.3 | 22930202 | ks | 600 |  |  |
| 6 | Nosník zberacej hlavice  | 0070.101.3 | 22930116 | ks | 100 |  |  |
| 7 | Opaľovací hrot | 0070.111 | 22931102 | ks | 1500 |  |  |
| 8 | Pružina zberacieho ústrojenstva  | 0070.109 | 22931210 | ks | 500 |  |  |
| 9 | Púzdro vodorovného čapu  | 0070.118 | 22930802 | ks | 100 |  |  |
| 10 | Púzdro zvislého čapu  | 0070.114 | 22930803 | ks | 100 |  |  |
| 11 | Skrutka opaľovacieho hrotu M6x20 | 0070.115 | 22931201 | ks | 500 |  |  |
| 12 | Vanička zberacieho ústrojenstva  | 0070.110 | 229310020 | ks | 700 |  |  |

* **V článku, ktorý pojednáva o platobných podmienkach a fakturácii:**
1. Fakturácia bude v mene EUR.
2. Fakturácia sa uskutoční po skončení každého mesiaca s lehotou splatnosti faktúry 30 dní odo dňa doručenia faktúry. Vystavené mesačné faktúry predávajúcim musia obsahovať náležitosti podľa platnej legislatívy SR pre dané obdobie a špecifikáciu fakturovanej ceny dodaného tovaru. Špecifikácia bude pozostávať z rozpisu dodaných položiek za fakturované obdobie priamo na faktúre.
3. Dohodnutú cenu za dodaný tovar, kupujúci uhradí predávajúcemu formou prevodného príkazu na základe predložených faktúr s lehotou splatnosti 30 dní odo dňa ich prijatia. Faktúry musia obsahovať náležitosti daňového dokladu podľa platnej legislatívy SR pre dané obdobie a špecifikáciu fakturovanej ceny dodanej služby a povinné prílohy. V prípade, že doručená faktúra nebude obsahovať predpísané zákonné náležitosti alebo bude obsahovať chybné údaje, prípadne bude chýbať príloha, kupujúci je oprávnený vrátiť takúto faktúru predávajúcemu. Lehota splatnosti v tomto prípade nenastane skôr, než uplynie 30 dní odo dňa prijatia opravenej faktúry. Faktúry je nutné zasielať poštou na adresu kupujúceho.

Prílohou daňového dokladu musí byť aj údaj o type dodaného tovaru a množstve tovaru v kusoch a interný kód tovaru, ktorý kupujúci uviedol vo svojej elektronickej objednávke. Tento údaj musí súhlasiť s údajmi na dodacom liste, ktorým bol tovar skutočne dodaný a následne prevzatý.

1. Právo na zaplatenie dohodnutej zmluvnej ceny vzniká predávajúcemu riadnym a včasným splnením jeho záväzku.
2. V prípade, ak dôjde počas realizácie predmetu dohody k zmene právneho predpisu o dani z pridanej hodnoty, predávajúci uplatní vo faktúre DPH vo výške určenej platným právnym predpisom v čase vzniku daňovej povinnosti.
* **V článku, v ktorom sa pojednáva o sankciách:**
1. Pre prípad nedodržania podmienok poskytnutia tovaru podľa tejto RD môžu zmluvné strany uplatniť nasledovné sankcie :
2. za omeškanie predávajúceho s dodaním tovaru zmluvnú pokutu vo výške 0,01 % z hodnoty nedodaného tovaru za každý deň omeškania. Zaplatením zmluvnej pokuty nezaniká nárok kupujúceho na náhradu škody,
3. za omeškanie kupujúceho so zaplatením zmluvnej ceny úrok z omeškania vo výške 0,01% z nezaplatenej ceny za každý deň omeškania.
4. Dohodnutá záručná doba bude dva roky od prevzatia tovaru kupujúcim.
* **V článku, v ktorom sa pojednáva o ukončení RD:**
1. Rámcová dohoda bude uzatvorená na dobu určitú do 24 mesiacov od podpísania obidvoma zmluvnými stranami.
2. Pred uplynutím doby určitej je možné RD ukončiť:
* Dňom vyčerpania sumy predpokladanej hodnoty za tovar.
* Písomnou dohodou na návrh niektorej zo zmluvných strán k dohodnutému dňu.
* Písomnou výpoveďou z dôvodu porušenia ustanovení RD druhou zmluvnou stranou.
1. Výpovedná lehota pre prípad výpovede je 2 mesiace a začína plynúť prvým dňom od doručenia výpovede druhej zmluvnej strane.
2. V prípade výpovede RD nemá žiadna zo zmluvných strán právo na náhradu nákladov vynaložených pri plnení predmetu RD. Zmluvné strany si nevracajú vzájomne poskytnuté plnenia, ktoré si na základe RD poskytli do nadobudnutia právnych účinkov odstúpenia, avšak zaväzujú sa vysporiadať vzájomné práva a pohľadávky.
* **V článku, v ktorom sa pojednáva o odstúpení od RD:**
1. Kupujúci je oprávnený odstúpiť od RD najmä, ak:
* predávajúci dodá tovar, ktorý nezodpovedá dohodnutej kvalite, a to aj napriek písomnému upozorneniu, tým však nie je dotknuté právo a zodpovednosť za vady dodávaného tovaru,
* ak predávajúci vstúpi do likvidácie alebo bude súdom zistený jeho úpadok ,
* v prípade, ak predávajúci predá alebo prenajme svoju organizáciu, zlúči sa s inou spoločnosťou alebo iným spôsobom prevedie práva a povinnosti, vyplývajúce z tejto Rámcovej dohody, na inú osobu,
* bude dodatočne zistené, že predávajúci poskytol kupujúcemu rámci návrhu v obchodnej verejnej súťaži nepravdivé alebo skreslené informácie, ktoré by inak viedli k jeho vylúčeniu alebo by mali za následok iné poradie vyhodnotených výsledkov  obchodnej verejnej súťaže.
1. Odstúpenie od RD vyššie uvedeným spôsobom je účinné dňom doručenia písomného odstúpenia od RD druhej strane dohody. V dôsledku odstúpenia od tejto dohody nedôjde k zániku nárokov kupujúceho na náhradu za spôsobenú škodu, nárokov zo zmluvných pokút, ani iných ustanovení, ktoré majú trvať aj po ukončení tejto RD.
2. V prípade odstúpenia od RD nemá žiadna zo zmluvných strán právo na náhradu nákladov vynaložených pri plnení predmetu RD. Zmluvné strany si nevracajú vzájomne poskytnuté plnenia, ktoré si na základe RD poskytli do nadobudnutia právnych účinkov odstúpenia, avšak zaväzujú si vysporiadať vzájomné práva a pohľadávky.
* **V článku, v ktorom sa pojednáva o ostatných dohodnutých podmienkach:**
1. Predávajúci a kupujúci sa dohodli, že v prípade sporu o hodnotení kvality predmetu dohody budú uznávať závery spôsobilých kvalifikovaných špecialistov alebo posudok súdneho znalca.
2. Predávajúci je zodpovedný po celý čas plnenia za nebezpečenstvo škody na predmete Rámcovej dohody.
3. Kupujúci a ním poverené osoby, je oprávnený priebežne kontrolovať kvalitu akosti dodávky predmetu Rámcovej dohody. Predávajúci je povinný poskytovať potrebnú súčinnosť pri priebežnom zisťovaní objektívneho stavu predmetu plnenia.
4. V prípade, že dodávka bude vykazovať zjavné nedostatky, ktoré svojou povahou bránia riadnemu užívaniu, je kupujúci oprávnený prevziať dodávku až po úplnom odstránení predmetných nedostatkov.
5. Obidve strany sa dohodli, že akékoľvek dôverné informácie, získané počas trvania tejto dohody, sú obchodným tajomstvom a nebudú takého informácie poskytovať tretím osobám alebo iným spôsobom využívať pre iné účely, ako je plnenie tejto Rámcovej dohody.
6. Dohodu je možné zmeniť len písomnými dodatkami potvrdenými oprávnenými zástupcami obidvoch strán dohody. Rámcová dohoda je vyhotovená v dvoch výtlačkoch, pričom každý je považovaný za originál. Každá zo zmluvných strán obdrží jedno vyhotovenie.
* **V článku, v ktorom sa pojednáva o spoločných a záverečných ustanoveniach:**
1. Vzťahy z dohody, neupravené v tejto Rámcovej dohode, sa riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ostatnými všeobecne záväznými právnymi predpismi platnými na území Slovenskej republiky.
2. Strany dohody sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Strany dohody prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.
3. Predávajúci berie na vedomie, že kupujúci je povinnou osobou v zmysle zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov a súhlasí so zverejnením Rámcovej dohody na svojej internetovej stránke.
4. Rámcová dohoda nadobúda platnosť dňom jej podpísania oprávnenými zástupcami obidvoch strán dohody a účinnosť dňom nasledujúcim po dni jej zverejnenia na internetovej stránke podľa § 47 a) zákona č. 546/2010 Z.z., ktorým sa dopĺňa zákon č. 40/1964 Zb. Občianskeho zákonníka v znení neskorších predpisov. Strany dohody súhlasia, aby kupujúci zverejnil Rámcovú dohodu podľa § 5 a) a 5 b) zákona č. 211/2000 Z.z. o slobodnom prístupe k informáciám v znení neskorších predpisov.

V................... dňa ......................2020 V Žiline dňa ........................ 2020

Predávajúci: Kupujúci: Ing. Ján Barienčík, PhD.

 konateľ

1. **Cena a spôsob určenia ceny**

Navrhovaná cena predmetu súťaže musí byť stanovená podľa § 3 zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 o cenách v znení neskorších predpisov.

Pre vylúčenie rovnosti cien vyhlasovateľ požaduje zaokrúhlenie jednotkovej ceny na 4 desatinné miesta. Vyhlasovateľ nebude hodnotu 0,0000 v rozsahu Tabuľky 1\_návrh cien, považovať za cenu a takýto návrh nebude vyhodnocovať.

Navrhovateľ je povinný do cenového návrhu uviesť cenu za jeden kus ku všetkým požadovaným položkám predmetu súťaže v tvare a štruktúre v **Tabuľke 1\_návrh cien**, v jednotkovej cene tovarov musia byť zahrnuté všetky náklady, vrátane dopravných nákladov a balného, ako aj vplyv zmeny kurzu EUR k iným menám.

Navrhovateľ (platca DPH) uvedie do návrhu cenu v zložení: cena v EUR (€) bez DPH (netto cena), výška DPH, cena celkom (vrátane DPH). Navrhovateľ, ktorý nie je platcom DPH, upozorní na túto skutočnosť v návrhu a cenu uvedie v € ako celkovú cenu (netto cena). Ak navrhovateľ nie je platca DPH, uvedie jednotkovú cenu, ktorá bude konečnou cenou. Pri DPH sa bude postupovať podľa osobitných predpisov.

1. **Podmienky účasti a predloženie návrhu**

Navrhovateľ vo svojom návrhu vyhlasovateľovi do uplynutia termínu predkladania návrhov predloží nasledovné doklady, ktoré tvoria súčasť jeho celého návrhu:

1. Identifikačné údaje navrhovateľa (navrhovateľ predkladá vyplnenú Prílohu č. 1 tejto výzvy).
2. Čestné vyhlásenie (potvrdené oprávnenou osobou navrhovateľa), že navrhovateľ je oprávnený dodávať tovar, ktorý je predmetom tejto obchodnej verejnej súťaže a zároveň nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (v zmysle zákona 343/2015 Z. z.). Vyhlasovateľ súťaže si skutočnosť, či je navrhovateľ oprávnený dodávať predmetný tovar, overí v príslušnom informačnom systéme verejnej správy. Navrhovateľ použije formulár čestného vyhlásenia uvedený v Prílohe č. 2 tejto výzvy.
3. Zoznam dodávok tovaru za predchádzajúce tri roky od vyhlásenia súťaže na webovom sídle vyhlasovateľa, t.j. tovaru rovnakého alebo obdobného ako je predmet súťaže, ktorý bol dodaný subjektom na základe zmluvného plnenia, pričom hodnota uvádzaných dodávok tovaru spolu za vyššie uvedené obdobie v EUR bez DPH: 47 587,50.

 Na tento účel navrhovateľ použije Prílohu č. 3 potvrdenú oprávnenou osobou navrhovateľa.

1. V prípade, ak navrhovateľ bude dodávať tovar subdodávkou, teda so skupinou tretích osôb, s ktorými bude tvoriť skupinu dodávateľov, bude na účely tejto výzvy podávať návrh vo svojom mene a ak sa stane úspešným uchádzačom, zodpovednosť v zmysle rámcovej dohody nesie výhradné úspešný uchádzač. Informáciu o dodávke tovaru subdodávkou navrhovateľ uvedie vo svojom návrhu.
2. Ak je relevantné, tak plná moc (splnomocnenie) vystavená štatutárnym orgánom navrhovateľa pre osobu, ktorá bude oprávnená konať v mene navrhovateľa (t.j. napr. pripravovať doklady a návrh, podpisovať doklady v návrhu okrem návrhu zmluvy, predkladať návrh a komunikovať s vyhlasovateľom v procese tohto obstarávania); v prípade, že právo súčasne konať v mene navrhovateľa má viac osôb, tak ponuka bude obsahovať plnú moc (splnomocnenie) pre osobu, ktorá bude konať v mene všetkých osôb navrhovateľa, ktoré majú právo súčasne konať v mene navrhovateľa – predkladať platné dokumenty v listinnej forme a podpisovať dokumenty v návrhu (navrhovateľ predkladá originál dokumentu s úradne overenými podpismi).
3. Návrh ceny v Tabuľke 1\_návrh cien, ktorá je neoddeliteľnou súčasťou tejto výzvy. Predložená tabuľka bude mať formu originálu, bude vyplnená na požadovaných miestach, potvrdená oprávnenou osobou navrhovateľa.
4. Obchodné a zmluvné podmienky na dodanie tovaru, uvedené v bode V. tejto výzvy, budú tvoriť návrh Rámcovej dohody uzatvorenej podľa § 409 a nasl. Obchodného zákonníka (zákona č. 513/1991 Zb. v znení neskorších predpisov). Neoddeliteľnou súčasťou návrhu Rámcovej dohody bude vyplnená, potvrdená a podpísaná Tabuľka 1\_návrh cien. Návrh Rámcovej dohody bude realizovaný písomnou formou v počte 1 kus s podpísaný zodpovednou osobou za návrh.

**VIII.   Jazyk, v ktorom je navrhovateľ povinný predložiť návrh:**

Celý návrh a tiež dokumenty v ňom predložené, musia byť vyhotovené v slovenskom jazyku. Navrhovatelia so sídlom mimo územia SR predložia ponuku v pôvodnom jazyku ako aj úradný slovenský preklad dokumentov. Výnimka platí pre návrh zmluvy a pre dokumenty písané v českom jazyku. Tieto sú plne akceptované.

1. **Kritériá na vyhodnotenie najvhodnejšieho návrhu a vysvetľovanie návrhov**

Ako úspešný bude ten navrhovateľ, ktorého návrh bude mať najnižšiu cenu v € bez DPH. V návrhoch sa bude posudzovať vzájomným porovnávaním cena celkom za 24 mesiacov, pričom navrhovateľ musí uviesť cenu ku všetkým položkám v Tabuľke 1\_návrh cien, aby bol jeho návrh vyhodnocovateľný.

Vyhlasovateľ môže navrhovateľov požiadať, v lehote na vyhodnotenie návrhov, o vysvetlenie návrhu ceny zvlášť pokiaľ sa jedná o mimoriadne nízku cenu. Táto bude posudzovaná v zmysle príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov. (viac v odseku tejto výzvy Cena a spôsob určenia ceny**).**

Vyhlasovateľ vylúči navrhovateľa z procesu hodnotenia na základe stanoveného hodnotiaceho kritéria, ak:

* z objektívnych dôvodov neuzná odôvodnenie ceny
* ak navrhovateľ neodôvodní cenu v určenej lehote stanovenej vyhlasovateľom.

Skutočne zodpovedajúcim a následne zaradeným na vyhodnotenie podľa kritéria je návrh, ktorý vyhovuje všetkým požiadavkám, uvedenými vo výzve v celom rozsahu a zároveň neobsahuje obmedzenia alebo výhrady alebo nie je v rozpore s uvedenými požiadavkami a podmienkami vyhlasovateľa.

1. **Spôsob a miesto podávania návrhov:**

Navrhovatelia zašlú svoj návrh v uzatvorenej obálke, označenej obchodným menom a sídlom, na adresu sídla vyhlasovateľa: Dopravný podnik mesta Žiliny s.r.o., Oddelenie verejného obstarávania, Kvačalova 2, 011 42 Žilina doporučene tak, aby boli doručené najneskôr v lehote do ,,,,,

Názov predmetu súťaže bude uvedený na obálke s upozornením v tvare:

**Obchodná verejná súťaž „Náhradné diely zberacej hlavice trolejbusov “ neotvárať!**

Návrhy budú podané určeným spôsobom a formou, a to písomne v listinnej forme, doručené Slovenskou poštou, kuriérskou spoločnosťou, resp. osobne.

Pri doručovaní návrhov doporučene prostredníctvom Slovenskej pošty vyhlasovateľ určí dátum doručenia podľa elektronického výpisu z pošty „Oznámenie o dodaní zásielok.“

 Pri osobnom doručení navrhovateľ svoj návrh v pracovných dňoch v čase od 8:00 do 14:00hod podá v sídle obstarávateľa, I. posch., Oddelenie verejného obstarávania č. dv. 109 alebo č. dv. 106 – Sekretariát riaditeľa - Podateľňa, kde bude návrh zaevidovaný.

Návrhy, podané alebo doručené predpísaným spôsobom podľa tejto výzvy na adresu obstarávateľa v lehote na podanie návrhov, sa navrhovateľom nevracajú. Zostávajú ako súčasť dokumentácie vyhlásenej súťaže.

Od navrhovateľa sa vyžaduje splnenie všetkých formálnych a obsahových náležitostí určených v tejto výzve. V opačnom prípade jeho návrh nebude vyhodnocovaný podľa kritéria.

1. **Lehoty**
2. Doplňujúce informácie ohľadom špecifikácie predmetu súťaže, a aj ostatné informácie súvisiace s výzvou, poskytne kontaktná osoba vyhlasovateľa, a to písomnou formou (e-mailom) na základe písomne doručenej otázky od záujemcu. Znenie otázky, ako aj odpoveď na otázku dostanú písomne (e-mailom) všetci známi záujemcovia a budú zverejnené na webovom sídle vyhlasovateľa v sekcii Obchodné verejné súťaže do troch pracovných dní. Otázky k predmetu súťaže môžu záujemcovia zasielať e-mailom v pracovnom čase od 7,00 h do 15,00 do 2.1.2020.
3. Termín na doručenie, resp. odovzdanie návrhu v listinnej forme uplynie **10.01.2020 o 10:00 h.**
4. Vysvetlenie ceny v návrhu na elektronické požiadanie vyhlasovateľa do lehoty na oznámenie výsledku v januári 2020, ktorú určí vyhlasovateľ.
5. Vyhlasovateľ vyberie úspešný návrh z predložených návrhov v januári 2020 oznámi navrhovateľovi s úspešným návrhom, že prijíma jeho návrh a zároveň ho vyzve na uzatvorenie zmluvy na predmet súťaže. Navrhovateľom, ktorí boli neúspešní, písomne v januári 2020 elektronicky oznámi, že neuspeli a ich návrhy na uzavretie zmlúv odmietol.
6. Predpokladaná lehota na uzatvorenie Rámcovej dohody: do 31.01.2020.
7. **Vyhradené práva**
* momentom predloženia návrhu vyhlasovateľovi v lehote na predkladanie návrhov navrhovateľ akceptuje všetky podmienky uvedené vo Výzve.
* momentom predloženia návrhu vyhlasovateľovi v lehote na predkladanie návrhov navrhovateľ akceptuje, že vyhlasovateľ je oprávnená osoba podľa zákona s povinnosťou zverejňovania údajov a berie tým na vedomie zverejnenie údajov na webovej stránke vyhlasovateľa, súvisiacich s týmto obstarávaním.
* Primerané prekročenie PHZ nie je dôvodom na zrušenie súťaže

Vyhlasovateľ súťaže si vyhradzuje právo:

* zmeniť podmienky obchodnej verejnej súťaže alebo túto súťaž zrušiť;
* odmietnuť všetky predložené návrhy;
* zrušiť obchodnú verejnú súťaž, ak ani jeden návrh nezodpovedá súťažným podmienkam;
* zrušiť obchodnú verejnú súťaž v prípade, že sa podstatne zmenili okolnosti, za ktorých bola vyhlásená a nebolo možné ich predvídať;
* neprijať žiaden z návrhov v prípade doručenia návrhov s neúmerne vysokou cenou, ktorú vyhlasovateľ nemôže akceptovať alebo z iného dôvodu nevyhovujú;
* v prípade, že navrhovateľ, ktorého návrh vyhlasovateľ vyhodnotil ako najvhodnejší z predložených návrhov, z akéhokoľvek dôvodu odmietne uzavretie zmluvného vzťahu v lehote na uzavretie zmluvy, o čom písomne upovedomí vyhlasovateľa v lehote na uzavretie zmluvy, vyzve vyhlasovateľ na uzavretie zmluvného vzťahu navrhovateľa, ktorého návrh bol vyhodnotený ako druhý v poradí;
* v prípade, že fyzická alebo právnická osoba, s ktorou vyhlasovateľ uzavrie zmluvu, stratí v priebehu plnenia zmluvy schopnosť plniť záväzok, vyhlasovateľ môže vyhlásiť novú obchodnú verejnú súťaž;
* v prípade, že vyhlasovateľ neuzavrie zmluvu s navrhovateľom, ktorého návrh vyhodnotil ako najvhodnejší z predložených návrhov, v lehote na uzavretie zmluvy, vyhlási vyhlasovateľ novú obchodnú verejnú súťaž.
* Všetky výdavky a náklady, spojené s prípravou a predkladaním návrhu, znáša navrhovateľ bez finančného nároku voči vyhlasovateľovi, a to bez ohľadu za výsledok obchodnej verejnej súťaže**.**

**Dátum zverejnenia výzvy: 9.12.2019**

Výzvu vypracoval: Mgr. Viera Blanárová, odd. verejného obstarávania

V Žiline 9.12.2019

Výzvu schválil: Ing. Ján Barienčík, PhD., konateľ a riaditeľ

V Žiline 9.12.2019